b'\n_START_ARTICLE_\nSunflora\n_START_SECTION_\nBiolo\xc5\xa1ke karakteristike\n_START_PARAGRAPH_\nSunflora je dnevni Pok\xc3\xa9mon; za razliku od svog prija\xc5\xa1njeg oblika, Sunkerna, koji je potpuno aktivan u sumrak, no i on je veoma aktivan i razigran tijekom dana. Kao i Bellossom, Sunflora evoluira uz pomo\xc4\x87 Sun\xc4\x8danog kamena. Bellossom i Sunflora zasada su jedini poznati Pok\xc3\xa9moni koji se razvijaju na taj na\xc4\x8din, te je o\xc4\x8dit utjecaj Sun\xc4\x8danog kamena na njihovo pona\xc5\xa1anje. Na primjer, Sunkern i Gloom ve\xc4\x87inom su aktivni u sumrak i no\xc4\x87u, no nakon njihove evolucije u Sunfloru i Bellossoma, postaju strogo dnevni Pok\xc3\xa9moni, te se prestaju kretati nakon \xc5\xa1to padne mrak._NEWLINE_Sunflora daje prednost toplijoj klimi; njihovo li\xc5\xa1\xc4\x87e dobiva razne nijanse zelene boje s porastom temperature. Sunflora otvara svoje latice da bi upila sun\xc4\x8devu energiju, jer joj je potrebna ishrana od Sunca kako bi mogla normalno funkcionirati, te u slu\xc4\x8daju nedostatka ishrane njene se \xc5\xbeive boje gube. Ipak, mogu\xc4\x87e je da Sunflora upije previ\xc5\xa1e Sun\xc4\x8deve energije. Kada do toga do\xc4\x91e, njene glava i latice pove\xc4\x87aju se i postanu te\xc5\xa1ke, te oteknu, \xc5\xa1to je opasno za Sunfloru jer se lako razboli. Preko no\xc4\x87i, Sunflora uvije svoje latice da bi prekrila lice. Prije po\xc4\x8detka zime, Sunflora migrira u toplije i sun\xc4\x8danije krajeve, da ne bi izgubila svoj glavni izvor energije; Sunce._NEWLINE_Sunflora voli \xc5\xbeivjeti u polju suncokreta. Trudi se sakriti me\xc4\x91u ostalim cvije\xc4\x87em, no lako ju se mo\xc5\xbee zamijetiti zbog njene male visine i razigranog pona\xc5\xa1anja tijekom dana, te se takvim pona\xc5\xa1anjem rje\xc5\xa1ava stresa. Ovo je pona\xc5\xa1anje sli\xc4\x8dno onom kod Vigorotha. Vigoroth tijekom dana ne mo\xc5\xbee mirovati ni sekundu, jer mirovanje kod tog Pok\xc3\xa9mona izaziva veliki stres.\n_START_SECTION_\nU videoigrama\n_START_PARAGRAPH_\nSunflora se ne mo\xc5\xbee prona\xc4\x87i u divljini ni u jednoj Pok\xc3\xa9mon videoigri, osim Pok\xc3\xa9mon Colosseuma, gdje ga se mo\xc5\xbee oteti u Realgam Tornju. U svim ostalim videoigrama mora ga se razviti iz Sunkerna koriste\xc4\x87i Sun\xc4\x8dani kamen. Jedini Pok\xc3\xa9mon koji se razvija putem Sun\xc4\x8danog kamena jest Gloom u Bellossoma._NEWLINE_Sunflora je jedna od rijetkih Travnatih Pok\xc3\xa9mona koji prirodno nau\xc4\x8de napad Plesa latica (Petal Dance), uz nju tu su jo\xc5\xa1 Roselia i \xc4\x8ditav Oddishev evolucijski lanac. Bulbasaurov evolucijski lanac isto tako mo\xc5\xbee nau\xc4\x8diti Ples latica, ali samo kroz uzgajanje._NEWLINE_Sunflorin Special Attack status je u 10% najvi\xc5\xa1ih od svih Pok\xc3\xa9mona, dok je njen Speed status u 10% najni\xc5\xbeih. Njen je Special Defense iznad prosjeka. Sunflora mo\xc5\xbee nau\xc4\x8diti samo Travnate napade, pa bi preporu\xc4\x8dljivi napadi koji se koriste u borbama bili Sun\xc4\x8dani dan (Sunny Day), Sun\xc4\x8deva zraka (Solar Beam) i Vatrena skrivena mo\xc4\x87 (Hidden Power \xe2\x80\x93 Fire). Sun\xc4\x8dani dan pove\xc4\x87at \xc4\x87e snagu napada Skrivene mo\xc4\x87i jer je Vatreni tip, istodobno dopu\xc5\xa1taju\xc4\x87i Sunflori da koristi Sun\xc4\x8devu zraku u svakom krugu. Kao dodatan bonus, Sunflorina sposobnost Klorofila (Chlorophyll) udvostru\xc4\x8dit \xc4\x87e njenu sposobnost kada je u igri Sun\xc4\x8dani dan.'